— Калі ўявіць, што ўсё апісанае вамі рэалізавалася — наколькі эфектыўна гэта дазволіць папулярызаваць культуру? Да якой ступені ўстойлівыя стэрэатыпы адносна культуры і мастацтва, якія склаліся сёння ў грамадстве? — Самыя ўстойлівыя стэрэатыпы фармуюць мас-медыі. Многія людзі з дня ў дзень, напрыклад, сядзяць на адных і тых жа інтэрнэт-рэсурсах, і інфармацыя, якую яны атрымліваюць, фармуе іх карціну свету. Калі з'ява ці падзея, хай нават надзвычай важная, не асвятляецца, умоўна кажучы, на TUT.BY, — яе быццам і не існуе для чалавека, які выкарыстоўвае гэты рэсурс у якасці асноўнай крыніцы інфармацыі.